இதன் பொருள் காண்டிகையுரை போல் சூத்திரத்துள் பொருள் விளக்குதல் மாத்திரையின் நில்லாது, அவ்விடங்கட்கு இன்றியமையாத பொருள்கள் யாவையும் விளங்கத் தானுரைக்கும் உரையானும், ஆசிரிய வசனங்களானும், மேற்கூறிய காண்டிகை உறுப்பு ஐந்தினானும் ஐயந் தீரச் சுருங்காது மெய்ம்மைப் பொருளை விரித்துரைப்பது விருத்தியுரையாம் என்றவாறு. ‘சூத்திரத்துட் பொருளன்றியும்’ என்றமையான், மேற்கூறிய பதினான்கு உறுப்புங் கொண்டது விருத்தியுரை என்பது பெற்றாம். நூற்பா: 24❖ (நூல் எனும் பெயரின் காரணம்) பஞ்சிதன் சொல்லாப் பனுவ லிழையாகச் || செஞ்சொற் புலவனே சேயிழையா- எஞ்சாத || கையேவா யாகக் கதிரே மதியாக || மையிலா நூன்முடியு மாறு. (24) ||